II İslâm Geray

II İslam Geray (? d. - 1588 s. ö.) - Qırım Hanlığınıñ hanıdır. 1584 ile 1588 seneleri arasında hanlıq yapqan. I Devlet Geraynıñ oğlu.

Babası I Devlet Geray zamanında İstanbulğa reine olaraq yollanğan daa soñra Konyada oturtılğan. Qardaşı II Mehmed Geraynıñ Özdemiroğlu Osman Paşanen Osmanlı idaresindeki Kefeni quşatması üzerine Konyadan ketirtilip Qırım hanı olaraq tayin etilgen. Mehmed Geraynıñ vefatından üç ay keçken soñ oğlu II Saadet Geray babasınıñ intiqamını almaq üzere noğaylarnıñ qoltutuvınen 1584 senesi Qırım hanlığınıñ paytahtı olğan Bağçasarayğa ücüm etip İslâm Geraynı Kefege qaçmağa mecbur etti. Osmanlınıñ yardımınen Saadet Geray yeñildi ve Edil taraflarına çekildi. 

İslâm Geraynıñ hanlığına qadar Osmanlı padişası Qırım hanı olğanlarnıñ hanlığını tasdıq ile berat yollağan edi. Bundan soñra hususan Qırım hanını tayin etmek tarzınen Qırım Hanlığınıñ içki işlerine qarışmağa başladı. Ayrıca İslâm Geray zamanına qadar hutbelerde yalñız Qırım hanlarınıñ isimleri oqulğan. Onıñ hanlığından itibaren hutbelerde ilk olaraq Osmanlı padişasınıñ soñra da Qırım hanınıñ isimleriniñ oqulması qabul etilgen. 

II İslâm Geray vefatından soñ Qara Deñiz yalısında bulunğan Aqkermen Qalesi (bugün Bilgorod-Dnistrovskıy şeeri) yaqınındaki caminiñ azbarında defin etilgen.

Kategoriya:Qırım hanları